9. ΝΟΜΟΘΕΤ. ΔΙΑΤΑΓΜΑ υπ’αριθ. 176 της 24/25 Απρ. 1969 (ΦΕΚ Α΄ 70) Περί καταβολής αμοιβών εις τους μετέχοντας Συμβουλίων και Επιτροπών. Άρθρον μόνον.-1.Εις τους Προέδρους, τα Μέλη, τους Εισηγητάς, τους Γραμματείς και τους βοηθούς των Επιτροπών και Συμβουλίων, λειτουργούντων εις Δημοσίας Υπηρεσίας, εις Νομικά Πρόσωπα Δημοσίου ή Ιδιωτικού Δικαίου, έχοντα προνόμιον εκ παραχωρήσεως του Κράτους ή σύμβασιν μετ’ αυτού, εις κοινωφελή ιδρύματα ή Τράπεζας, καταβάλλεται από 1ης Ιαν. 1969 και εφεξής αμοιβή ή αποζημίωσις, κατά τας διατάξεις του Ν.Δ. 4021/1959, καθοριζομένη δια κοινών αποφάσεων του Υπουργού Οικονομικών και του αρμοδίου, κατά περίπτωσιν, Υπουργού. 2.Ουδείς δημόσιος υπάλληλος ή υπάλληλος Νομικού Προσώπου Δημοσίου Δικαίου δύναται να μετέχη εις πλείονα των δύο Συμβουλίων ή Επιτροπών, επ’ αμοιβή ή οιαδήποτε αποζημιώσει. 3.Εις τον περιορισμό της προηγουμένης παραγράφου δεν υπάγονται: α) Οι μετέχοντες εις Υπηρεσιακά Συμβούλια της Υπηρεσίας εις ην ανήκει ο υπάλληλος και β) οι μετέχοντες των νομοπαρασκευαστικών Επιτροπών. 4.(Κατηργήθη δια της παρ. 1 του άρθρ. 1 Νόμ. 172/1975, τόμ. 6 σελ. 294,709). 5.Πάσα γενική ή ειδική διάταξις αντικειμένη εις τα διατάξεις του παρόντος Ν.Δ/τος καταργείται. 6.Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 